钦定古今图书集成/历象汇编/岁功典/第072卷 > 水调歌头〈桂林中秋〉 张孝祥 > 夜飞鹊〈中秋会仇山村溧阳〉 张炎
## 钦定古今图书集成/历象汇编/岁功典/第072卷 > 水调歌头〈桂林中秋〉 张孝祥 > 夜飞鹊〈中秋会仇山村溧阳〉 张炎

林霏散浮暝，河汉空云，都缘水国秋清。绿房一夜迎
向晓，海影飞落寒冰。蓬莱在何处，但危峰缥缈，玉籁
无声。文箫素约，料相逢、依旧光阴。　登眺尚馀佳兴，
零露下衣襟，欲醉还醒。明月明年此夜，颉颃万里，同
此阴晴。霓裳梦断，到如今、不许人听。正婆娑桂底，谁
家弄笛，风起潮生。